17.3.2015 Jurnalul Oficial al Uniunii Europene L 72|37 DECIZIA (PESC) 2015/441 A CONSILIULUI din 16 martie 2015 de modificare şși prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze CONSILIUL UNIUNII EUROPENE, având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 15 februarie 2010, Consiliul a adoptat Decizia 2010/96/PESC ('). Mandatul misiunii militare a UE se încheie la 31 martie 2015. (2) Conferința de la Bruxelles privind Somalia, care a avut loc la 16 septembrie 2013, a oferit baza pentru Pactul privind Somalia și a declanșat un mecanism destinat coordonării și asumării responsabilității somaleze prin intermediul grupului operativ „New Deal” pentru Somalia. (3) Pe parcursul reuniunii internaționale găzduite în comun de Regatul Unit și Somalia, care a avut loc la Londra la 18 septembrie 2014, Guvernul Federal a conturat calea Ministerului Apărării în direcția dezvoltării armatei naționale somaleze până în 2019 și cerințele sale imediate. (4) Ca urmare a revizuirii strategice din octombrie 2014, mandatul misiunii militare a UE ar trebui să fie prelungit până la 31 decembrie 2016. (5)  În conformitate cu articolul 5 din Protocolul nr. 22 privind poziţia Danemarcei, anexat la Tratatul privind Uniunea Europeană şi la Tratatul privind funcționarea Uniunii Europene, Danemarca nu participă la elaborarea şi la punerea în aplicare a deciziilor și a acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii și nu contribuie, prin urmare, la finanțarea acestei misiuni. (6)  Mandatul misiunii militare a UE ar trebui din nou prelungită cu un mandat adaptat, ADOPTĂ PREZENTA DECIZIE: Articolul 1 Decizia 2010/96/PESC se modifică după cum urmează: 1. La articolul 1, alineatul (2) se înlocuieşte cu următorul text: „(2)  Pentru a realiza obiectivele stabilite la alineatul (1), misiunea militară a UE este desfăşurată în Somalia pentru a aborda atât consolidarea instituțională în sectorul apărării prin consiliere strategică, cât şi sprijinul direct pentru armata naţională somaleză prin instruire, consiliere și mentorat. În limitele mijloacelor și capabilităților sale, misiunea militară a UE este pregătită şi pentru a oferi sprijin altor actori ai Uniunii în punerea în aplicare a mandatelor lor respective în domeniul securității și apărării în Somalia.” 2. Articolul 3 se înlocuieşte cu următorul text: „Articolul 3 Desemnarea comandamentului misiunii (1) Comandamentul misiunii este amplasat în Somalia, la aeroportul internațional Mogadiscio din Mogadiscio. Acesta îndeplineşte atât funcțiile de comandament al operației, cât şi pe cele de comandament al forței. (2) Comandamentul misiunii include un birou de legătură și de sprijin la Nairobi și o celulă de sprijin la Bruxelles.” Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (JO L 44, 19.2.2010, p. 16).